Document ID: 32012D0493

ROZHODNUTIE RADY
z 23. marca 2012
o poverení začať rokovania o medzinárodnej dohode o založení Nadácie EÚ - LAK ako medzinárodnej organizácie
(2012/493/EÚ)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na článok 218 ods. 3 a 4,
so zreteľom na odporúčanie Európskej Komisie,
keďže
mali by sa začať rokovania s cieľom uzavrieť medzinárodnú dohodu o založení Nadácie EÚ - LAK ako medzinárodnej organizácie medzi Európskou úniou a jej členskými štátmi na jednej strane a krajinami Latinskej Ameriky a Karibiku na strane druhej,
PRIJALA TOTO ROZHODNUTIE:
Článok 1
1. Komisia sa týmto poveruje začať rokovania o medzinárodnej dohode o založení Nadácie EÚ - LAK ako medzinárodnej organizácie medzi Európskou úniou a jej členskými štátmi na jednej strane a krajinami Latinskej Ameriky a Karibiku na strane druhej.
2. Rokovania sa povedú na základe smerníc na rokovania uvedených v dodatku k tomuto rozhodnutiu.
Článok 2
Za vyjednávača Únie sa vymenúva Komisia.
Článok 3
Rokovania sa povedú po porade s pracovnou skupinou pre Latinskú Ameriku (COLAT/AMLAT).
Článok 4
Toto rozhodnutie je určené Komisii.
V Bruseli 23. marca 2012

Labels: 4
15
18
5